"Први светски рат: Велики Рат" или "WWI: The Great War" је игра базирана на игри Блицкриг, развијена од стране компаније "Dark Fox" а издата од стране "1C Company". Ово је једина званична игра базирана на Блицкригу која се бави Првим светским ратом. У игри, играч кроз три велике кампање комаднује трупама Немачке, Царске Русије и Антанте и, кроз 30 тешких и компликованих мисија, бори се на свим већим бојиштима Европе уз коришћење пешадије, артиљерије, коњице а у каснијим фазама и тенкова. Игра садржи аутентичне јединице из Првог светског рата укључујући ту и авијацију, транспортна возила, тешку артиљерију и слично. Игра садржи и посебно поглавље о страној интервенцији током револуције у Русији. Игра је добила позитивне оцене за аутентичност и игривост али њена распрострањеност на тржишту Европе стагнира од самог изласка. Игра обилује и аутентичним зградама и здањима периода дешавања у шта спадају и утврђења, замкови и неке историјске грађевине а једна од новина је и употреба ратне морнарице која није постојала у ранијим издањима Блицкрига и његових наставака.